อยากรู้ว่า ผู้เสียหายที่เป็นผู้เยาว์ขอเป็นโจทก์ร่วมกับพนักงานอัยการ ได้หรือไม่คะ
ผู้เสียหายซึ่งยังเป็นผู้เยาว์จะขอเข้าเป็นโจทก์ร่วมกับพนักงานอัยการได้หรือไม่? คำถาม ผู้เสียหายซึ่งยังเป็นผู้เยาว์จะขอเข้าเป็นโจทก์ร่วมกับพนักงานอัยการได้หรือไม่? คำตอบ มีคำพิพากษาศาลฎีกาวินิจฉัยไว้ดังนี้ คำตอบ คำพิพากษาฎีกาที่ ๕๖๓/๒๕๑๗ โจทก์ฟ้องขอให้ลงโทษจำเลยตามประมวลกฎหมายกฎหมายอาญา มาตรา ๒๗๘ เด็กหญิงเซาเด๊าะ ผู้เสียหายโดยนายขือชาให้ความยินยอมร้องขอเข้าเป็นโจทก์ร่วมศาลชั้นต้นอนุญาต   กรณีที่เด็กหญิงเซาเด๊าะอายุ ๑๔ ปี เป็นผู้เยาว์จะเข้าเป็นโจทก์ร่วมได้ ต้องกระทำโดยผู้แทนตามบทบัญญัติแห่ง ป.วิ.อ. มาตรา ๓, ๕ และ ๖ การที่เด็กหญิงเซาเด๊าะขอเข้าเป็นโจทก์ร่วมโดยยินยอมของนายขือชาผู้เป็นบิดา ซึ่งศาลชั้นต้นสั่งอนุญาตนั้น มิได้เป็นไปตามบทบังคับอันว่าด้วยความสามารถของบุคคลตามกฎหมายแต่ว่าจะยกฟ้องหรือไม่รับพิจารณาเสียทีเดียวยังไม่ได้ ชอบที่จำสั่งให้แก้ไขความบกพร่องเสียก่อนตามนัยแห่ง ป.วิ.พ. มาตรา ๕๖ วรรค ๔ ประกอบด้วย ป.วิ.อ. มาตรา ๖ และมาตรา ๑๕ เมื่อโจทก์ร่วมมิได้ฎีกาขึ้นมาและคดีไม่อาจทำให้คำวินิจฉัยของศาลฎีกาเกี่ยวกับปัญหาว่าจำเลยกระทำผิดตามฟ้องของโจทก์หรือไม่เปลี่ยนแปลงไปการจะสั่งให้แก้ไขอำนาจฟ้องของโจทก์ร่วมให้ถูกต้องเสียก่อนในกรณีนี้จึงไม่จำเป็นเพราะไม่เกิดประโยชน์อย่างใด คำพิพากษาฎีกาที่ ๕๖๓/๒๕๑๗
ผู้เสียหายที่เป็นผู้เยาว์ขอเข้าเป็นโจทก์ร่วมกับพนักงานอัยการได้ โดยได้รับความยินยอมจากผู้ปกครองและกระทำโดยผู้แทน แต่หากโจทก์ร่วมไม่มีการฎีกาที่ทำให้ผลการวินิจฉัยของศาลฎีกาต่อจำเลยเปลี่ยนแปลง การให้ผู้เสียหายที่เป็นผู้เยาว์เข้ามาเป็นโจทก์ร่วมก็จะไม่จำเป็น
ประมวลกฎหมายวิธีพิจาณาความอาญา(วิอาญา),คำพิพากษาศาลฎีกา,กฎหมายเยาวชนและครอบครัว